AksaraLLM/aksara-bahasa-daerah-v1 huggingface dataset:
Istirahatlah Kata-kata nggih punika filem fiksi sujarah ingkang dipundamel taun 2017. Filem punika dipunsutradarani Yosep Anggi Noen. Piyambakipun ugi ngrangkep minangka panganggit skénario. Filem ingkang juru damelipun Yosep Anggi Noen lan Yulia Evina Bhara, punika diparagani antawisipun déning Gunawan Maryanto lan Marissa Anita. Filem punika nyariyosaken lelabetanipun juru panggurit Wiji Thukul ingkang nuntut keadilan dhumateng pamaréntah lumantar sesorah lan geguritanipun. Istirahatlah Kata-kata dipunbabar kanthi winates ing surya 19 Januari 2017. Juru arah lan juru paraga priya filem punika kasil nampeni sawenèh pangaji  antawisipun saking Festival Film Indonesia, Usmar Ismail Award, lan Jogja-NETPAC Asian Film Festival.

Latar wingking 
Filem dibika kanthi narasi ingkang nyariyosaken ing wiwitan kala mangsa jumenenganipun Partai Rakyat Demoratik (PRD) ingkang nglawan paugeran lan undang-undang ingkang netepaken 3 parté pulitik ingkang dipun-akeni nagari. Nalika kadadosan tragédhi 27 Juli 1996, PRD lan sawenèh pandhéganipun sami dipuntangkep lajeng dipundadosaken buronan kanthi tudhuhan damel keruwetan lan badhé nglèngsèraken pamaréntah. Saking Kutha Sala, papan panggènipun Wiji Thukul lan Sipon, latar wingking filem dipunlih wonten atusan kilomèter dhumateng Pontianak lan Lepen Kapuas. Sesarengan kaliyan dhosèn kang asma Thomas, Thukul nunut ndhelik wonten griyanipun sinambi ngakeni bilih sajatosipun langkung ajrih dados buron katimbang nglawan sakempalan tiyang ingkang mbekta bedhil.

Filem punika ngritik wontenipun budaya militeristik ing mangsa Orde Baru kanthi cara nyleneh, radi lucu, nanging cekap wonten bobotipun. Tokoh Udi ingkang dipungambaraken saweg sliwar-sliwer wonten dhusun alit ngagem sepatu boot lan clana tentawis, ingkang mboten naté cetha badhé wonten pundi arahipun. Piyambakipun kadosipun radi mboten jangkep kewarasanipun lan asring medèn-medèni para warga bilih piyambakipun mbekta bedhil lan badhé ngedhor.

Sadangunipun filem, suwasananipun tuhu nyenyet. Ing jagat dinten punika ingkang saestu ubyek, saben ukara, geguritan, lan unèn-unèn ingkang dipilih kanthi saksama ndadosaken filem punika bènten sanget. Wiji Thukul rumiyin nyuwantenaken perlawanan lumantar geguritanipun, kados déné Pramoedya Ananta Toer lumantar karyanipun. Wonten kala mangsa sadèrèngipun reformasi punika, kritik lumantar geguritan kemawon sampun dipuntudhuh subversif (gerakan bawah tanah). Tiyang-tiyang ingkang sami nglawan kanthi pamikiran dhémokrasi ugi dipuntudhuh mbebayani tumrapipun katertiban umum. Lan sinten kemawon ingkang gadhah tatoo, saget dipunbedhil déning operasi petrus amargi dipundhakwa minangka  preman ingkang dados reribetipun para warga.

Pangaji

Ugi pirsani 
 Widji Thukul
 Gunawan Maryanto

Rujukan 

Filem Indonesia
Artikel Wiki Mrebawani II kalamangsa 1
Panggangpé (atawa panggang-pé) ya iku salah siji jinis umah tradhisional Jawa. Ning kabéh bentuk umah Jawa, rupa panggangpé manjingé kang paling prasaja lan dadi bentuk dhasar. Miturut Prijotomo (1995), tipe umah Jawa iki beli karan-sebut ning naskah-naskah kuna sedurungé abad 20 (naskah Serat Centhini). Sanajan ning relief-relief candi, rupa wangunan iki wis ana. Ning akir abad 19, arsitéktur Jawa mung ngenal ana papat jinis wangunan (tajug, kampung, limasan, joglo). Nanging sekien, jinis panggangpé iki wis manjing lima wangunan arsitéktur Jawa. Wangunan iki disangga karo saka kang cacahé papat atawa enem. Lan ning sisih-sisié dipai témbok kanggo nahan hawa panas atawa atis.

Jenis 
Sekién jinis wangunan panggangpé wis warna-warna ya iku:
 panggangpé pokok
 panggangpé gedhang selirang
 panggangpé empyak setangkep
 panggangpé gedhang setangkep
 panggangpé cérégancét
 panggangpé trajumas
 panganggpé barengan

Rujukan
Dewi Lengleng Mulat ditepang kanthi jeneng Dewi Lengleng Mandanu (pedhalangan Jawa) sing duwé arti: "Salah sawijining uwong sing ayu rainé, kanthi akèh uwong kang seneng marang dhèwèké." Dewi Lengleng Mulat ya iku salah siji saka pitung widadari upacara Suralaya. Pitung widadari iku antarané Dewi Supraba, Dewi Irimirin, Dewi Gagarmayang, Dewi Tunjungbiru, Dewi Warsiki, lan Dewi Wilutama.

Rujukan 

Artikel Wiki Mrebawani II kalamangsa 1
Énéng-énéng ya iku jinis ricikan atawa waditra ning gamelan Jawa. Rupaé kaya bonang nanging ukurané cilik lan nadaé dhuwur nemen. Jaré Palgunadi (2002), waditra iki wis tuwa nemen lan cikal-bakal waditra bonang kang ana ning jaman sekien. Waditra iki ning jaman bengién bisa diwerui sing reliéf candi, prasasti, lan rontal. Ning Musium Sonobudoyo Yogyakarta uga bisa dideleng sisa waditra énéng-énéng iki. Baka dideleng sing pérangan kang ngasilaken swara, waditra iki kegolong ricikan bunderan alit.

Susunan énéng-énéng laras sléndro ana sepuluh nganti patang welas (14) nada kang ditata lan kedudukané sejajar. Baka susunané laras pélog iku ana patang welas (14) nganti wolulas (18) nada kang uga ditata lan kedudukané sejajar. Ricikan iki digawé sing bahan logam lan ditabuh nganggo pencu.

Rujukan
Lung-lungan ya iku salah siji rupa hias umah tradhisional Jawa. Tembung lung-lungan asalé sing "lung" kang tegesé watang tuwuhan melata kang masih enom lan dhapuré ngelengkung. Tembung "lung" uga kanggo aran godong atawa ujung watang ketela rambat. Bentuk rerenggan lung-lungan iku ana kaya watang, godong, kembang, lan buah kang digambar nganggo cara stilisasi. Hiasan iki digawé ning kayu. Ana warna-warna gaya rupa hias lung-lungan kaya déné Cirebonan, Mataraman, Yogyakarta, Surakarta, Jepara, Pekalongan, Madura, lan liyan-liyané.

Lumrahé ning umah tradhisional Jawa, rerenggan lung-lungan iki beli dipai warna, dadi polos baé kaya warna kayué. Nanging ana uga kang dipai warna sunggingan kaya ning umahé wong ningrat. Cara gawé lung-lungan iku dipahat ning kayu atawa diukir. Hiasan lung-lungan biasaé ditaro ning rangka umah (blandar, tumpang, pengérét, dadapaksi, sunduk, dudur, cagak, lan liyané), pamidangan, tebeng lawang, patang aring. Lung-lungan duwé teges lan maksud ya iku ambiran umahé katon bagus. Sebab baka bagus ngupai rasa tentrem lan wibawa (sungil, wingit, angker).

Rujukan 

Artikel Wiki Mrebawani II kalamangsa 1
Basa Tajik (забо́ни тоҷикӣ́, zaboni tojiki, zaboni forsii tojik) ya iku jinis Pèrsi modern kang dituturnang karo Wong Tajik ning Tajikistan, sapérangan Uzbèksitan kutha Bukhara lan Samarkand. Basa iki dadi basa resmi nagara Tajikistan. Basa Persia ning daérah iki digenti arané dadi Tajik ning jamané papréntahan Stalin taun 1932. Maksudé iku kanggo ngebedaaken penutur basa Persi  ning Asia Tengah karo ning Iran. Basa iki masih sadulur karo Basa Pèrsi ning Iran lan Afghanistan. Sedurungé basa iki sok karan dialeké basa Pèrsi sedurungé Uni Soviét duwé kuasa ning wewengkon Tajikistan taun 1920an. Amarga Tajikistan bekas nagara Uni Sovyèt, ana robahan léksikon lan tembung silihan sing basa Ruslan. Penulisan hurupé gen robah, sing hurup Arab-Pérsi dadi hurup Kiril.

Ning jaman sekien, basa iki bisa ditulis ning telung macem tulisan, ya iku hurup Arab-Persi (tulisan klasik Tajik), hurup Kiril, lan hurup Latin.  Pemréntah Tajikistan sekien lewih condong nganggo tulisan Kiril tinimbang hurup Arab-Pérsi atawa Latin.

Dialék 
Kaya basa Pérsi séjéné, basa Tajik gan ana dialék-dialék ning sekubengané Tajikistan. Dialék Tajik bisa dibagi dadi rong kelompok, ya iku lor-kulon lan tenggara.
Lor, wewengkon Bukhara, Samarkand, Derbend ning Uzbékistan, lembah Ferghana, Dushanbe
Tengah, pérangan dhuwur lembah Zarafshon.
Kidul, ngebentang sing kidul nganti wétan, ning Kulob lan Qarotigin
Tenggara, ning pagunungan Badakhstan
Dialék lor ana pengaruh sing basa Uzbék lan dienggo karo wong Pérsi-Yahudi ning Bukhara.

Huruf Tajik
Sedurung taun 1928, basa Tajik ditulis nganggo huruf Arab Pérsi, ya iku jinis varian huruf Arab kanggo nulis basa Pérsi. Selanjuté ditulis nganggo huruf Aksara Latin antara taun 1928 nganti 1940. Huruf Latin diajaraken ning wong Tajik iku sewisé Revolusi Russia taun 1917 kanggo ningkataken literasi lan jarak basa sing pengaruh Islam. Basa Tajik toli nganggo huruf Sirilik nganti sekiyen. Nanging ning taun 1989, pemréntah Tajikistan, metuaken undang-undang supaya basa Tajik nganggo huruf Arab Pérsi maning. Ana maning kang péngén nganggo huruf Latin nanging sampé sekiyen, pemréntah Tajikistan masih nganggo huruf Sirilik lan sekiyen kang diarani alfabét Tajik ya huruf Sirilik iku.

Ning isor iki ditodokaken warna-warna huruf atawa alfabét kang pernah lan masih dienggo nulis basa Tajik miturut tahapané.

Arab-Pérsi

Latin

Tajik Sirilik

Rujukan 

Artikel Wiki Mrebawani II kalamangsa 1
Basa Dari atawa basa Pérsi-Dari, Pérsi-Afghan, ya iku dialék basa Pèrsi kang dituturnang ning Afghanistan. Basa iki dadi salah siji sing rong basa resmi Afghanistan, séjéné ya iku Basa Pashtun . Tembung Dari iku asalé sing dar kang tegesé basa karajan ning jaman Karajan Sasaniyah. Susunan wyakarana basaé ampir pada karo basa Pèrsia ning Iran. Minangka nagara dwibasa, basa Dari duwé posisi kang dominan tinimbang basa Pashtun. Akéh tulisan-tulisan modern kaya déné sastra iku ditulis nganggo basa Dari sanajan mayoritas Afghanistan iku suku Pasthun. Nyebaré basa Dari ning nagara iku amarga nyebaré wong kang nganut agama Zoroastrian sing Iran. Penganut Zoroastrian kang rata-rata wong Pérsi iku ngadegnang désa-désa ning Qasémabad, Afghanistan. Wong Pérsia muslim liyané uga sumebar ning wewengkon kono, sesanding karo wong Pérsia Zoroastrian. Sedurungé jaman Islam, wong Afghanistan uga wis ana gayutan karo karajan Pérsia kuna. Mulané iku, basa Dari iku wis kaya basa linguafranca ning wong Pashtun Afghan.

Minangka basa sastra 
Ning wewengkon nagara Afghanistan, basa Dari wis kawentar dadi basa pengantar sastra. Amarga iku akèh keding karya sastra kang dicipta ning kana.  Sebab dadi basa sastra amarga basa Dari uga dari basa lingua franca lan duwé sajarah kang suwé. Karya sastra Dari kang kawentar ya iku Shahnaméh kang ditulis karo Ferdouwsi. Déwéké dadi salah siji sastrawan Pérsi kang paling kawentar. Uga ana Rubayyat déning Umar Khayam. Ning kalangan wong-wong Éropa, Umar Khayam uga dadi sastrawan kang disenengi.
Ning isor iki pratélan sastrawan Dari-Pérsi:

Pengaruh basa Dari 
Basa Dari duwé pengaruh akèh ning daérah Asia Kidul, ya iku ning wewengkon Karajan Mughal lan Kesultanan Bengal. Karajan-karajan iki nganggo basa Persi-Dari minangka basa resmi karajan. Amarga iku, akèh tulisan basa Dari ning India.  Lan basa Urdu, Punjabi, lan Bengal uga kena pengaruh sing basa Dari Persi.

Rujukan 

Artikel Wiki Mrebawani II kalamangsa 1
Pérsi atawa Pèrsi, Parsi, Farsi, Persia ya iku salah siji bebrayan kang kegolong bangsa Iran. Kabudayan wong Pérsi uga ana gayutané karo suku-bebrayan Iran séjéné. Wong lan kebudayan Pérsi iki ngupai pengaruhé ning nagara-nagara sekubangané Iran, kaya déné Turki, Irak, Azerbaijan, Afghanistan, Turkménistan, Tajikistan, Pakistan, lan India.

Sajarah 
Bangsa Pérsi iki turunané bangsa Arya kang ijrah atawa ngalih kang Asia Tengah marang Iran ning waktu sedurungé Maséhi. Bangsa Médian lan Parthia ya iku bangsa sadulur Pérsia kang wis ana nalika jaman Iran kuna lan uga ngadegaken karajan gedé ning Iran kuna. Wewengkon Pérsi kuna iku amba nemen, lewih amba kang Iran sekién kang sekien dadi daérah Asia Tengah, Irak, Turki, Azebaijan, lan sekitaré. Ning jaman Pérsi kuna (pra-Islam), wong Pérsi wis ana karajan déwék ya iku Akhaemenid, Parthia lan Sasaniya. Nalika Pérsia agamaé Islam, uga karajan-karajan Pérsia Islam ya iku Safafid lan Qajar nganti taun 1970an. Sekién wewengkon Pérsi diarani Iran.

Agama 
Nalika jaman Pérsi kuna, wong Pérsi akèh nganut agama Zoroaster ning karajan Akhaemenid lan Sasania. Nganti akhiré Karajan Sasaniya kalah karo pasuka Islam Arab kang kabawah klhalifah Rasyidin lan ana akèh perang karo karajan tanggané (Bizantin). Ning jaman Islam nalika iku, Zoroaster uga karan Majusi. Nganti sekién masih ana penganut agama iku nanging cacahé setitik lan nyebar ning nagara-nagara donya kaya déné India lan Ruslan. Sekién, wong Pérsi akèh nganut agama Syi'ah, ana uga kang nganut Islam Sunni lan Kristen.

Basa 
Basa Pérsi kegolong basa Indo-Éropa lan manjing kelompok basa-basa Iran. Basa iki kelanjutané kang Basa Pérsi kuna ditulis nganggo huruf kang dhapuré kaya paku lan basa Pérsi tengah kang ditulis kanggo huruf Pahlavi. Basa Pérsi modern dadi basa resmi ning telung nagara ya iku Iran, Afghanistan, lan Tajikistan. Sebutané basa Pérsi ning saban nagara kesebut séjén-séjén, ya iku
 Iran karan Basa Pèrsi
 Afghanistan karan Basa Dari
 Tajikistan karan Basa Tajik
Uga ana kelompok-kelompok sukubangsa kang nuturaken basa dialék Pérsia, ya iku:
 Hazaragi ning Afghanistan
 Aimaq ning Afghanistan
 Yahudi Bukhoro atawa Yahudi Tajik ning Israèl
 Dehwari ning Pakistan
 Dzhidi (Yahudi Pérsi) ning Israél
 Pahlavani ning Afghanistan

Rujukan
Tulum (, Yukatèk: Tulu'um) ya iku situs awujud kutha sing kinupengan bètèng saka jaman kabudayan Maya Pra-Colombus lan minangka pelabuhan gedhé tumrap ing kutha Cobá. Tilas kuthané kapernah ing parang sing dhuwuré 12 mèter ing sadawané pasisir wétan Ujung Yukatan ing Sagara Karibia ing praja Quintana Roo, Mèksiko. Tulum iku salah siji kutha pungkasan sing diyasa lan didunungi wong Maya. Kuthané kuncara nalika antarané abad ping 13 lan 15 M, lan mbudidaya supaya lestari nganti udakara 70 taun sawisé wong Spanyol miwiti njajah Mèksiko. Lelara ing Jagat Lawas sing digawa déning wong Spanyol njalari tibané kurban pati sing cacahé akèh, déné ngrusak tatanané bebrayan sing temahané njalari kuthané dientharaké. Saiki Tulum dadi salah siji situs tilas kabudayan Maya ing laladan pasisir sing paling apik pangrumaté lan kesuwur tumrap ing wisatawan.

Rujukan
Le Stade Olympique (Stadion Olimpiade) merupakan sebuah stadion yang terletak di Montreal, Kanada. Stadion ini merupakan tempat utama untuk Olimpiade 1976 dan merupakan tempat lapangan bisbol untuk Liga Nasional Montreal Expos dari tahun 1977 hingga hak suara untuk dipindahkan ke Washington D.C. sesudah musim 2004. Stadion olimpiade direnovasi pada tahun 1991.

Stadion ini kini dipakai untuk Canadian Football League, Montreal Alouettes. Berkapasitas 43.739 (baseball) dan 65.255 (football).

Rujukan
Xiaomi Inc. (Tionghoa: 小米科技; Pinyin: Xiǎomĭ Kējì, tegesé barès "Teknologi Xiaomi", atawa "Teknologi Beras Cilikl")  ya iku parusahan éléktronik swasta daké pribadi Républik Rakyat Cina kang kantor pusaté ana ing Beijing. Diadegnang taun 2010, parusahan iki gelis dadi salah siji perusahaan kang kawentar ing Tiongkok. Xiaomi uga dadi distributor gawai paling gedé nomer telu sak donya kang bisa ngerancang, ngeripta, lan ngedol gawai, aplikasi selulér, lan éléktronik penganggo. Sing awit ngerilisnang gawai pertamaé ning wulan Agustus 2011, Xiaomi wis olih pangsa pasar ning daratan Tiongkok. Pengadeg uga CEO Xiaomi ya iku Lei Jun kang dadi wong paling sugih nomer 23 ning Tiongkok, miturut Forbes. Perusahaan iku duwé harta 10 miliar US dolar lan duwé 5000 karyawan kang asalé sing Tiongkok, Malaysia, Singapura, India, Filipina, lan Indonésia.

Xiaomi ning Indonésia 
Taun 2017 iki, Xiaomi wis ngrembaka nemen ning Indonésia. Xiaomi wis metuaken gawai téknologi 4G lan gawé bareng karo PT Erajaya Swasembada Tbk, PT Sat Nusapersada, lan TSM Technologies. Seterusé produk gawai Xiaomi Indonésia bakal digawé ning PT Sat Nusapersada, Batam Kota, Batam, Kapuloan Riau. Pabrik Xiaomi wis bisa gawé 100.000 telpon pinter sewulané. Rencanaé, produksi telpon pinter arep terus ditambani nganti 300.00o telopon pinter sewulan, miturut Kepala Kantor Operasi PT. Erajaya Swasembada, Djohan Sutanto.

Produk Xiaomi gampang payu ning pasaran Indonésia amarga duwé spésifikasi produk kang pepek lan regaé kegolong murah. Perusahaan Xiaomi uga nganaaken komunitas-komunitas kang sumebar ning kutha-kutha Indonésia kanggo konsuméné. Iku salah siji cara perusahaan kanggo gawé nggugah rasa setya tuhu ning produk Xiaomi. Komunitas Xiaomi uga nganaaken acara ketemuan ning waktu kang wis ditentuaken. Xiaomi uga nganggo média sosial kayadéné Facebook lan Twitter kanggo sarana komunikasi karo para konsumén.

Amarga komunitas konsumén Xiaomi iku gedé, perusahaan nganaaken Mi Fans Féstival kanggo méngeti tanggap warsa Xiaomi kaping lima. Xiaomi uga kasil mranani jutaan konsumén sedunia lan olih gawé ngedol 2,12 juta produk cuma sadina.

Produk 
 Gawai kaya déné Rédmi Note
 Mi Pad
 Mi TV
 Mi Wifi
 Mi Box
 Mi Cloud
 Mi Power Bank
 Mi Band

Rujukan 

Artikel Wiki Mrebawani II kalamangsa 1
Basa Arab Sisilia (atawa Sisilia Arab) ya iku dialék basa Arab kang dituturnang ning pulo Sisilia lan tanggaé Malta antawis akir abad 9 nganti 12 Maséhi. Basa iki wis cures ning Sisilia, nanging ning pulo Malta basaé dadi ngembang lan sekien karan Basa Malta. Pulo Sisilia wis warna-warna karajan sing mréntah nanging pengaruh Islam lan Norman kang paling akèh ngupai pengaruh. Wong Roman lan Imigran Islam sing Afrika Lor kaya déné Andalusia uga Italia keding teka ning pulo iki nalika jamané Fatimiyah. Ning jaman semono wong Arab Muslim ngembangaken peradaban kaya déné agama Islam, pertanian, sekolah, lan pulitik. Nanging akhiré, peradaban Islam Sisilia iki kegeser karo invasi Norman kanggo nyebarnang agama Kristen ning pulo iki. Amarga iku Basa Arab ning pulo Sisilia dumasar sing basa Arab Maghribi atawa Afrika Lor. Arab Sisilia wis ana tinggalané, kaya déné aran papan lan kosa-tembung.

Basa Malta

Sanajan basa Arab Sisilia wis mati lan laka maning, basa iki angger tahan ning Malta lan ana tambahan tembung-tembung sing Basa Sisilia, Basa Italia, Basa Prancis, lan Basa Inggris amarga pengaruh pemréntahan. Ana tembung-tembung Arab Sisilia iku bisa disandingnang karo tembung-tembung ning basa Malta. Basa Sisilia nyerap akèh tembung Arab Sisilia kaya conto cilik ning tabel ngisor iki:

Rujukan 

Basa Arab
Islam
Artikel Wiki Mrebawani II kalamangsa 1
Narwal (Monodon monoceros) iku lodan unton-unton kanthi ukuran sedhengan kang sunguné gedhé, minangka siyungé kang nyepaplang. Lodan iki urip ing Sagara Arktik ing cedhak Grunlan, Kanadha, lan Ruslan. Narwal iku salah siji saka spésies lodan cacah loro kang kalebu ing famili Monodontidae, saliyané lodan beluga. Narwal lanang bisa katitik saka sungu ulirané kang dawa, minangka siyungé kang kiwa ndhuwur kang ndlujur dawa. Narwal iku salah siji spésies kang diwedharaké déning Carl Linnaeus ing buku Systema Naturae, terbitan taun 1758.

Kaya déné beluga, narwal iku lodan kang ukurané sedhengan. Narwal lanang lan wadon awaké dawané watara 3,95 nganti 5,5 m, ora kapétung sunguné; narwal lanang ukurané luwih gedhé sithik saka kang wadon. Rerata boboté narwal diwasa ya iku 800 nganti 1.600 kilo. Nalika umuré 11 tekan 13 taun, narwal lanang kapétung diwasa; déné kang wadon wis kapétung diwasa nalika umuré 5 tekan 8 taun. Narwal ora nduwé siwar lan vértebra ing guluné nggegel kaya déné mamalia liyané, ora manunggal kaya ta lumba-lumba lan lodan lumrahé.

Narwal iku pamangsa kang mligi memangsa ing Sagara Arktik, mligi ing cedhak-cedhak Kanadha, Grunlan, lan Ruslan. Ing mangsa salju, kéwan iki golèk mangsan ing laladan bèntis, lumrahé iwak lètèr, ing sangisoré gunungan ès kang padhet. Sasuwéné mangsa panas, narwal lumrahé mangan iwak kod arktik lan halibut grunlan, uga iwak-iwak liyané kaya ta iwak kod. Saben taun, narwal migrasi saka teluk menyang sagara nalika mangsa panas tumapak. Nalika mangsa salju, narwal lanang adaté nyilem nganti 1.500 m jeroné lan bisa tahan nganti 25 menit. Narwal sesabungan karo sajinisé kanthi muni "klak-klik", "suwat-suwit", lan "thak-thok" kaya déné lodan unton-unton liyané.

Narwal bisa urip nganti 50 taun. Kéwan iki asring mati amarga keblebegan nalika lumahé sagara padha dadi ès. Sebab patiné kang liyané, mligi tumrap lodan enom, ya iku amarga kaliren. Populasiné narwal saiki ana watara 75.000, mulané narwal wis kalebu kéwan kang Parak Bebaya (Near Threatened) miturut Sarékat Internasional tumrap Konservasi Alam (IUCN). Narwal wis atusan taun dadi bedhagané wong Inuit ing Kanadha iring lor lan Grunlan saperlu dijupuk daging lan siyungé, lan isih dibedhag tekan sapréné.

Rujukan
Pagunungan Altai (uga ditulis Pagunungan Altay; cara Altai: Алтай туулар, Altaj tuular;  Mongol:  , Altai-yin niruɣu (Chakhar), Алтайн нуруу, Altain nurú (Khalkha); Kazakh: Алтай таулары, Altay tawları, التاي تاۋلارى ; Cina: 阿尔泰山脉, Ā'ěrtài Shānmài, Xiao'erjing: اَعَرتَىْ شًامَىْ) iku jajaran gunung ing Asia Tengah lan Wétan, minangka papan temuné Ruslan, Cina, Mongol, lan Kazakhstan, uga minangka tuké Kali Irtysh lan Ob. Poncot lor-kuloné jajaran gunung iki ana ing titik 52° Lor lan antarané 84° lan 90° Wétan (ing sana kéné banjur watesan karo Pagunungan Sayan ing wétané), lan saka titik kono malang mengidul-wétan tumeka titik 45° Lor lan 99° Wétan, sing saka kono banjur nyendhèk mbaka sithik banjur nyawiji karo laladan plato dhuwur ing Sagara-wedhi Gobi.

Jeneng "Pagunungan Altai" tegesé "Pagunungan Kencana" ing basa Mongol; "alt" (kencana) lan "tai" (panambang -"mawa"; pagunungan mawa kencana) lan uga ing jeneng Cinané sing asalé saka jeneng Mongol iku (). Ing basa-basa Turkik, altin tegesé kencana lan dag tegesé pagunungan. Sawijining kulawarga basa sing isih dadi perdondi, kulawarga basa Altaik, jenengé asalé saka pagunungan iki.

Rujukan
Dülmen iku sawijining kutha ing dhistrik Coesfeld, Rhine-Westphalia Lor, Jerman.

Géografi 
Dülmen kapernah ing iring kidulé laladan Münsterland, antarané Kali Lippe ing bang kidulé, Pagumukan Baumberge ing bang loré, lan Kali Ems ing bang wétané. Laladan Ruhr kapernah ing bang kidulé Dülmen.

Kuthamadya tangga-teparo 
 Haltern
 Reken
 Coesfeld
 Billerbeck
 Nottuln
 Senden
 Lüdinghausen

Rujukan
Huacachina iku sawijining désa ing kidul-kuloné Péru. Désa iki diyasa kanthi ngupengi oasis cilik lan diubengi déning pagumukan pasir. Pernahé ana ing Provinsi Ica, udakara limang kilomèter saka kutha Ica ing Dhistrik Ica. Oasisé kapacak ing gambar wuriné dhuwit kertas 50 nuevo sol. Huacachina nduwèni cacah jiwa permanèn udakara wong 100, sanajan ditekani leksan (puluhan èwon) wisatawan saben tauné.

Huacachina diyasa ngupengi tlaga alam cilik ing sagara wedhi. Ingaran "oasisé Amérika", papan iki minangka tetirah tumrapé kulawarga-kulawarga saka kutha tanggan, ya iku kutha Ica, lan minangka papan paran wisata amarga anané dolanan luncuran ing pagumukan pasir sing dhuwuré ngancik atusan kaki. Kagiyatan liyané sing kondhang saka papan iki ya iku nenunggang buggy ing pasiran, sing déning wong saenggon diarani areneros.

Rujukan
Møns Klint () ya iku parang kapur sing dawané 6 km ing pasisir wétan Pulo Møn, Dhénemarken ing Sagara Baltik. Sawenèhé pérangan parangé cerung nganti 120 m. Laladan ing cedhaké Møns Klint wujudé alas, ara-ara, tlaga-tlaga, lan pagumukan agrong, kaya ta Aborrebjerg sing dhuwuré 143 m, minangka papan dhuwur dhéwé ing Dhénemarken. Parang iki lan taman sacedhaké saiki direksa, mawujud cagar alam. Møns Klint ditekani udakara 250.000 wisatawan saben tauné. Papan iki duwé dalan sing ditengeri mungguh ing wong lumaku, wong numpak pit lan pit montor. Ing sawenèh papan, dalan ing sadawané pucuk-pucuk parang ngener menyang pasisir ing sangisoré.

Nalika tanggal 29 Mèi 2007, caket pucuk-pucuké parang, GeoCenter Møns Klint dikepyakaké déning Rani Margrethe. Musiyum géologi iku mitontonaké pajangan-pajangan komputer interaktif lan manéka warna daya tarik mungguh ing bocah-bocah sing pamrihé weruh tilas-tilas prasujarah géologis ing Dhénemarken lan dumadiné parang kapur. Musiyumé dirancang déning PLH Architects, minangka juwarané pasanggiri rancang-rinancang internasional.

Rujukan
Tarawangsa atawa sok disebuté trewangsa atawa trawangsa ya iku piranti muni-munian sejenis rebab kang pérangan pengasil munié iku siji atawa rong senar/dawai logam kuningan kang dikencengnang. Ditumpu karo penyangga cilik ngebentuk hurup gedé H sing kayu kang posisié direbahnang. Penyangga cilik iki karan srenten, ditaro ning dhuwur babagan selaput tipis lan ditengangnang. Selaput iki dipasang ning ruang gema cilik ngebentuk tabung. Jaman sekien, waditra iki wis ora umum dinggo. Nanging, ning daerah jero Provinsi Jawa Tengah lan Jawa Wétan, tarawangsa masih sok ditemunang, dinggo karo penjaja keliling panganan ‘arum manis’. Ning daérah Sunda, tarawangsa masih aktif dinggo kanggo kagiyatan kagunan musik tradhisional Sunda. Muni tarawangsa iki digésék senaré nganggo piranti penggésék kaya ning piyul kang digawé sing rambut buntut jaran, sewisé dibengket dadi siji. Piranti penggéséké iki ngebentuk kaya anak panah. Tarawangsa iki diyakini minangka cikal bakal rebab sekien.

Rujukan 

Artikel Wiki Mrebawani II kalamangsa 1
Bendhé ya iku perangkat muni-munian sejenis kempulo kang ukurané cilik lan swaraé nyaring. Perangkat iki wis beli umum dienggo maning ning jaman sekien. Sekien iku bendhé sok dienggo ning kraton minangka perangkat kang ngupai aba-aba atawa tanda kanggo para penari mareki panggung pagelaran. Sing munié, bendhé kegolong waditra bunderan tanggung kang dijangkepi karo pencu. Swara bendhé iku gen kegolong swaraé kenceng. Cara ngemuninang bendhé ya iku ditabuh pérangan pencué nganggo perangkat gada kang ujungé wis dililit tali lan kain nganti dadi empuk. Ning jaman bengien, piranti bendhé iki kanggo piranti ngupai tanda atawa aba-aba kelompok wadyabala prajurit. Ning salah siji syair tembang dhalang ya iku ada-ada Hasta Kuswala Alit, ana kelompok waditra kang sinebut piranti ngupai tanda nyiapi prajurit, tambur, suling, papandhén, gubar, bendhé lan bèri. Piranti-piranti mau digawa lan dimuninang karo wadyabala.

Rujukan
Rojéh, rojèh  ya iku waditra kang sejenis karo kecér. Dhapuré kaya mangkok atawa cawan gépéng. Ukuran garis tengah kira-kira 15–20 cm. Rojéh kanggo kelengkepan gamelan pakormatan. Waditra iki duwé pinggiran kang cindek nemen, ditaro ning posisi kuwalik. Pérangan kang nonjol ana ning dhuwur. Biasaé rojéh iki cacahé loro atawa lewih, déwék-déwék duwé ukuran garis tengah kang pada atawa setitik rada séjén. Cawan-cawan rojéh iki digantung nganggo tali ning gayor cilik. Lumrahé rojéh beli duwé susunan nada. Waditra iki kegolong waditra bunderan alit lan munié kenceng atawa banter. Rojéh iki waditra kang panjangkep. Muni rojéh iki ya iku ditabuh cawan-cawan logam mau nganggo piranti penabuh kang dhapuré penggada atawa digoyang-goyangnang. Swaraé gemrincing lan bribing. Ning jaman sekien, rojéh kurang lazim dienggo, nanging masih ana ning gamelan pakormatan.

Rujukan
Saton asalé sing tembung satu, ya iku aran jinis panganan. Diarani saton, amarga rupa paésan/rerenggan umah iki pada kaya rupa panganan satu kang dhapuré bujur sangkar karo paésan godong-godongan atawa kembang-kembangan ning jeroé. Paésan umah Jawa iki rupaé iku pahatan lan garis kotak-kotak. Toli ning saban kotaké isi paésan godong atawa kembang lan rupaé pada kabéh. Ana kang rangkep, ana kang siji. Garis kotak-kotaké nyudut, dadi rupa kotaké miring. Ning umah tradhisional, prigelé beli dipai warna, polos kaya warna kayué kang dipahat/ukir. Nanging baka ana warnaé kaya ana ning kraton, paésan saton iki warna dasaré ijo tuwa atawa abang tuwa. Lan warna satoné dipai warna kuning emas.

Cara gawéé ya iku dipahatnang ning balok kayu rangka wangunan. Biasaé paésan iki ditaro ning pérangan dhuwur lan ngisor, ning balok-balok blandar, sunduk, pengeret, tumpeng, ander. Minangka pengisi misalé ning tebeng lawing biyasa diukir ning ujung lan pangkal. Maksud paésan saton iki ya iku kanggo ngupai rasa indah lan bagus, uga mepeki paésan umah séjéné kaya tlacapan.

Rujukan 

Artikel Wiki Mrebawani II kalamangsa 1
Nanasan asalé sing tembung nanas/danas, ya iku aran woh-wohan nanas/danas. Diarani mengkénén sebab rupaé kayak buah danas. Ana keding kang ngarani umah tawon atawa tawonan, sebab kaya umah tawon. Ana maning kang nyebuté iku prit gantil. Biasaé warna paésan iki nyesuainang karo warna wangunan. Misalé baé ning wangunan-wanguna kang langka warnaé, toli nanasan gen ora dipai warna. Dadi polos baé kaya warna kayué. Nanging ning wangunan kang ana warnaé misalé ijo tuwa atawa kuning gading polos, paésan nanasan iki gen dipai warna kang pada. Cara gawé nanasan iki luwih angèl tinimbang paésan kebenan. Dadi kudu ngati-ati. Sing dhapuré segi papat, kudu digawé bulet dingin, toli ngeruncing karo lekukan kang pada lan telung dhimènsi. Nanasan biyasa ditaro atawa ditempatnang ning kancing blandar tumpang wangunan joglo. Ning wong Jawa, nanas ngelambangnang yèn arep olih kang énak, wong kudu bisa ngadepi kang akèh eri ning urip.

Rujukan
"All I Can Think About Is You" ya iku tembang kang dianggit déning band Coldplay saka EP Kaleidoscope (2017) sésuk. Tembang iki dirilis saka EP ing 15 Juni 2017, sabanjuré tembang "Hypnotised". Tembang "All I Can Think About Is You"  iki diciptakaké déning kabèh papat anggota saka Coldplay, uga prodhuksiné dicekel déning Daniel Green lan Rik Simpson.

Vidhio 
Animasi vidhio lirik tembang iki dirilis déning I Saw John First. Colin Stutz saka kalawarti Billboard nyebut minangka vidhio tembang iki "padha-padha élok" kaya tembangé.

Kritik 
Colin Stutz saka kalawarti Billboard nulis: "Tembang kang énak dirungokaké iki nganggo gitar bass minangka saka irama anteng tekan klimaks." Anna Gaca saka kalawarti Spin  ngendika yèn tembang iki "shoegaze-y sing ora biyasa". Andrew Pollard saka Redbrick bilih ngendika "ngrasa kaya pèngetan [[[Coldplay]]] kang béda swarane lan musiké kaya dina-dina kapungkur". Ben Kaye saka Consequence of Sound ngendika yèn tembang iki duwé "impèn psychedelic saka gitar lan perkusi kang alus".

Tatar Lagu

Rujukan 

CS1 maint: Basa ora kawruhan
Artikel Wiki Mrebawani II kalamangsa 1
Padma iku tegesé kembang terate kang warnaé abang. Paésan umah padma iki diwujudnang garis pinggir kembang Padma. Rupa seni paésan umah iki ya iku garis lengkung ning jero, toli ngelengkung metu. Jenis paésan iki asalé sing rupa profil singgasana Buda sing rupaé kembang padma. Uga kanggo alas wangunan stupa Buda, akéhé kayak kembang padma. Ning umah tradhisional Jawa, paésan Padma iki mung nganggo umpak saka umah. Dadi warnaé ireng atawa polos. Cara gawéé ya iku ditatah ning watu, biasaé sing watu alam nganti ngebentuk umpak. Rupaé telung diménsi sing ukuran paling cilik (20x20x20cm) sampé paling gedé (75x75x75cm). Umpak kang motif rupaé Padma iki ditempatnang minangka alas saka, bisa saka guru, saka penanggap, atawa saka penitih. Umpak-umpak sing kaya mengkénén ampir kabéh ana ning umah wong ningrat lan umah wong biyasa. Padma ning candi Siwa lan Buda duwé makna suci. Ning wangunan pendapa, alas saka kabéh dialasi umpak kang sifaté suci. Dadi Padma iki ning wangunan iku tegesé suci lan kuat.

Rujukan
Kemamang ya iku paésan umah Jawa kang dijukut sing rupa satoan (fauna). Ning wangunan tradhisional Jawa, paésan sing bentuk satoan iku beli seakéh paésan sing wit-witan (flora). Kemamang gen bisa karan kala. Nanging ning Yogyakarta, karan kemamang. Kemamang jaré cerita wongiku sebangsa manuk kang mabur bengi, rai raksasa, lan ngetoknang liur cahya. Paésan kemamang iki asalé sing paésan wangunan candi Jawa Tengah, kang karan kala. Ning Yogyakarta paésan kemamang iki perkembangan sing paésan banaspati ning Jawa Timur. Wujud kemamang iki beli béda adoh karo paésan kala ning candi Jawa Tengah. Rupaé iku rai raksasa, bola mataé melotot, irung lan cangkemé mbuka karo ilaté méléd. Untu-untué katon kabéh. Kuping kiwé lan tengen kaya tukul ning rambuté kang ikal. Paésan kemamang biyasa dipai warna, kayak warna emas, abang, lan ireng. Cara gawéé iku ditatah kayak relief ning watu témbok atawa semen. Kemamang biyasa ditaro ning lawing gerbang wangunan bénténg lan pintu manjing kraton-kraton kaya déné ning kraton Yogyakarta, nanging ning wangunan kraton-kraton Cirebon, paésan kemamang iki laka. Maksud paésan kemamang iki pada kaya ning candi. Simbolé duwé teges ya iku nelen sipat-sipat jahat kang arep manjing.

Rujukan
Peksi garuda atawa peksi gruda tegesé iku manuk gruda. Paésan manuk iki wis dikenal wong Indonésia awit jaman Prasajarah. Bisa dideleng ning gambar relief benda-benda jaman perunggu. Ning kabudayan Hindu, manuk garuda duwé peran wigati kaya ning cerita Garudéya lan dadi kendaraané Betara Wisnu. Sekien rupa paés manuk bisa ana ning seni tatah kayu, tatah pérak, bathik, lan uga umah. Ning paésan iki uga ana kang njukut bentuk swiwié baé. Ning umah Jawa, paésan iki duwé fungis kanggo candrasengkala atawa sengkalan memet. Pewarnaané uga kegantung warna sunggingan. Dadi kaya manuk garuda ning wayang kulit. Ana kang dipai warna kuning emas. Ning umah wong ningrat bisa nganggo warna prada emas. Warna emas iki lambang keagungan. Cara gawéé baka mung gambar bisa dilukis ning papan atawa témbok, bisa nganggo cara sunggingan. Baka ditatah bisa ning benda logam, kayu, atawa ning témbok. Wujudé ana kang relief tembus, cekong, cindek, atawa separo. Paésan manuk iku bisa ditaro ning bubungan, tébéng, lawang gerbang, lan séjéné.

Rujukan
Paésan ula naga iku ora sekawéntar paésan peksi garuda. Paésan ula iki biasaé sesanding karo peksi garuda sebab ula duwé unsur jahat kang bisa dikalahnang karo manuk garuda. Bentuk ula naga iki diwujudaken wutuh lan pepek. Bentuk jamangé gen rupa-rupa, ana makuta, raja, makuta pendéta, makuta sénapati, lan séjéné. Lan moncongé kaya gambar ula ning pewayangan. Bahan kang digawé bisa sing bahan logam, bahan kayu, ana keding sing bahan témbok. Pewarnaan kanggo ula naga iki bisa nganggo cara naturalistis, cara sunggingan, atawa warna polos. Baka sunggingan, diwarnai kaya warn aula naga wayang kulit. Cara gawéé bisa digambar ning papan, bisa keding ditatah ning kayu, logam lan témbok. Paésan iki bisa ditaro ning wangunan lawing gerbang lan bubungan umah. Ning umah Jawa, paésan ula naga iki duwé fungsi minangka sengkalan memet.

Rujukan
Jago tegesé ayam lanang. Ana keding kang ditegesi minangka simbol kejantanan, wani, lan  sipat lanang. Tembung jago bisa ditegesi lambang andalan ning kabéh prakara. Rupa paésan jago ning umah tradhisional digawé sing bahan lempung lan prasaja. Gambar jago bisa keding digawé sing bahan séng. Baka sing séng iku luwih rumit tinimbang sing lempung. Cara gawé Jago sing bahan lemah lempung ya iku nganggo cara dibutsir, beli dicetak, toli diobong. Baka sing séng, cara gawé nganggo pola kertas dingin toli digunting atawa ditatah miturut polaé. Warna jago sing lempung iku warnaé abang kecoklatan. Baka wis suwé dadi ireng. Paésan jago iki biyasa ditaro ning dhuwur wangunan. Ana ning tengah bubungan. Baka digawé sing lempung biyasa dadi siji karo genténgé. Ning umah tradhisional, paésan jago iki duwé makna ya iku kang manggon ning umah duwé andalan ning kabéh prakara.

Rujukan
Gunungan kang ditulis ning kéné ya iku rupa paésan kang dienggo ning umah tradhisional. Bentuk paésan iki ya kaya gunung. Gunungan gen sok karan kayon, mirib kekakyon ning pewayangan. Gunungan lan kayon iki dijukut sing tembung istilah dunya pewayangan. Bentuk paésan iki ana rong macem ya iku kang prasaja lan rumit. Baka prasaja, dhapuré kaya segitelu  karo ngelengkung setitik ning ngisoré. Baka rumit iku diwujudnang kaya wit karo watang lan godong. Rupa paésan gunungan iki digawé sing bahan lemah lempung. Dhapuré wis adoh kaya wit kang temenan. Warna gunungan lan kayon kanggo paésan umah iki mung warna abang coklat kaya warna lemah lempung mau. Baka digawéé sing séng, lumrahé warna polos kaya warna seng iku. Cara gawéé iku kaya gawé getak atawa keramik, lumrahé beli dicetak. Baka sing bahan séng iku digunting atawa ditatah kaya cara gawé wayang kulit. Rupa paésan gunungan biyasa ditaro ning dhuwur umah, bubungan ning tengah-tengah. Gunungan atawan kayon iki lambang alam lan puncaké ngelambangnang keagungan lan keésaan.

Rujukan
Panah kang dimaksud ning artikel iki ya iku paésan/rerenggan umah Jawa kang dhapuré kaya anak panah kang ana cacahé. Wujud jinis paésan iki nggambaraken stilisasi anak panah kang marani siji titik. Babagan kang ana paésan iki biasaé segi papat dawa. Gambar anak panah sing wolung arah mata angin musat ning titik silang. Ning umah wong Jawa, kadang paésan iki ora dipai warna. Nanging ana keding kang dipai warna. Misalé warna ijo kanggo titik panah, warna anak panahé gen mèlu warna ijo. Ana kang dicèt rong sisih, ana keding kang mung separo baé. Cara gawé paésan panah iki ditatah nganggo cara relief tembus. Panah biasaé ditaro ning tebeng lawang lan tebeng jendéla. Paésan iki ora mung duwé fungsi kanggo dalan udara atawa ventilasi, nanging duwé makna simbol. Panah kang dadi salah siji jinis gaman bisa ngejaga keselametan seisi umah.

Rujukan
Méga mendhung iku tegesé awan putih lan awan ireng. Istilah basa Indonésia ya iku tepi awan atawa pinggir awan. Ning artikel iki, mega mendhung iki jinis paésan tradhisional umah Jawa. Bentuk  paésan iki kaya awan ireng putih wolak-walik. Ning paésan umah biyasa berupa gorésan, séjén karo bathik kang ana warna padang lan petengé. Rupa paésan mega mendhung ning seni wangunan iku ana rong macem, lengkung lan tegak/teteg. Ning mega mendhung lengkungan biyasa diisi paésan lung-lungan. Paésan iki ana kang dipai warna, ana kang beli. Baka dipai warna, iki digawé ana warna peteng lan padang. Ana keding sing warnaé kilép nganggo warna kuning prada emas. Cara gawé paésan ya iku nganggo ditatah ning pérangan-pérangan sing arep diisi. Kaya paésan umah séjéné, mega mendhung digawé sedurungé kayu-kayu wangunan dipasang. Rerenggan/paésan mega mendhung biyasa ditaro ning blandar-blandar tumpang pérangan jero. Paésan méga mega mendhung kang dhapuré wolak-walik iki maknaé sipat-sipat donya kang ana sipat becik lan sipat blésak.

Rujukan
Lodan Pilot ya iku cetaceans sing kalebu génus Globicephala. Loro spésies sing isih urip ya iku lodan pilot akèpèt dawa (G. melas) lan cendhak (G. macrorhynchus). Leloroné angèl dibedakaké nalika ana ing sagara mula analisis sing paling apik kanggo mbédakaké kaloroné ya iku analisis cumplung. Lodan Pilot akèpèt dawa urip ing sagara sing luwih atis lan lodan pilot akèpèt cendhak urip ing sagara tropikal lan subtropikall. Kéwan iki kapitung lodan gedhé dhéwé ing jinis lumba-lumba sagara, sing luwih gedhé manèh ya iku lodan pangisas. Lodan pilot lan lumba-lumba gedhé liyané asring disebat blackfish.

Lodan pilot mligi makan iwak nus, lan uga iwak. Lodan iki kalebu kéwan sing sosial banget, lan ana kajian sing mratélakaké manawa lodan lanang lan wadon panggah ing sak baboné, sipat sing ora lumrah ing antarané mamalia, nanging uga tinemu ing kumpulan lodan pangisas. Lodan pilot akèpèt cendhak iku salah siji spésies mamalia sing wadoné nemahi luwas getih, lan kéwan wadon sing ngliwati mangsa réproduktif bisa nyengkuyung uripé lodan enom ing njero saké. Kéwan iki kaciri saka patrapané sing seneng ngandhasaké awaké ning pasisir saéngga kéwan iki dadi salah siji cetacean sing seneng ngandhasaké. Sawetara téyori wis diserat saperlu ngandharaké patrapan iki. Status konservasi spésies iki durung ditemtokaké, nanging kéwan iki dadi bedhagané para pedhagan. Pedhagan lodan ing sawenèh nagara terus mbedhag lodan pilot iki.

Mamalia Asia
Banyu tétés iku tegesé banyu kang nétes. Rupa paésan iki nggambarnang banyu udan kang mudun bebarengan sing genténg. Paésan iki diwujudnang nganggo gorésan-gorésan warna emas kang akéhé loro nganto papat sing dhuwur ning isor. Paésan banyu tétés iki ditaro ning antawis paésan patran. Dadi paésan banyu tétés iki ora pernah ngadeg dewek, nanging terus bebarengan karo rupa paésan patran nganggo selang-seling. Ari dipai warna, banyu tétés dipai warna kuning prada emas. Cara gawé paésan iki pada karo paésan patran, ya iku nganggo ditatah kaya relief. Amarga paésan banyu tétés iki bebarengan karo paésan patran, makaé ditaro bareng karo patran. Misalé ning dhadha peksi, blandar tumpang, blandar pengérét, sunduk lan blandar penanggap. Simbol banyu tétés ya iku laka urip kang tanpa banyu.

Rujukan
Coldplay ya iku band rok saka Inggris kawangun ing taun 1996 déning vokalis uga keyboardis Chris Martin lan gitaris Jonny Buckland ing University College London (UCL). Sawisé kawangun ing jeneng Pectoralz, Guy Berryman gabung ing grup iki dadi bassis banjur ganti jeneng dadi Starfish. Will Champion gabung dadi drummer lan backing vokalist, dadi anggota kang pungkasan. Phil Harvey asring diarani dadi anggota kalima déning band iki. Ing taun 1998, banjur band iki ngganti jenengé dadi Coldplay  sadurungé ngrekam lan ngeculaké telung EPs: Safety ing taun 1998 lan Brothers & Sisters lan The Blue Room ing taun 1999. The Blue Room ya iku album kang sepisanan rilis ing labèl utama, sawisé tandha asta kanggo Parlophone.

Coldplay ngrambah moncèr ing donya dumadakan saka tembang "Yellow" ing taun 2000, ngiring ing taun kang padha saka dhebut album Parachutes, kang dadi nominasi kanggo Mercury Prize. Album kang kapindho, Rush Getih kanggo Sirah (2002), dirilis kanggo pangalembana kritis lan menang anugrah kalebu NME's Album of the Year. Sabanjuré, X&Y, laris ing taun 2005, nampa koméntar positif, sanadyan sawatara kritikus rumangsa yèn iku rada ala kanggo mènèhi leluhur. Album studhio kang kapapat, Viva la Vida or Death and All His Friends (2008), diprodhuksi déning Brian Eno lan éntuk koméntar positif uga éntuk sawatara nominasi Grammy Award lan menang ing 51st Grammy Awards. Ing Oktober 2011, Coldplay ngrilis album studhio sing kalima, Mylo Xyloto, kang bisa tekan pucuk dhuwur ngliwati 34 nagara lan dadi album rock paling laris ing nagara Inggris taun 2011, nanging nampa koméntar-koméntar campuran. Ing Mèi 2014, Coldplay ngrilis nem album, Ghost Stories, kang uga nampa koméntar campuran lan dadi ing urutan paling ndhuwur sawatara nasional. Ing Dhésèmber 2015, Coldplay rilis album kapitu, A Head Full of Dreams, kang ngrambah urutan ndhuwur kaloro ing pasar utama, nanging rerata nampa koméntar campur antarané apik lan ala.

Coldplay wis menangaké 62 anugrah saka 209 nominasi ing saindhenging karir, kalebu sangang Brit Awards—menang Best British Group kaping papat—limang MTV Video Music Awards lan pitung Grammy Awards saka 31 nominasi. Coldplay wis ngedol punjul 80 yuta cathetan ing donya, nggawé dhèwèké salah siji saka ing seniman musik kang kondhang ing donya. Ing Desèmber 2009, wong-wong kang maca kalawarti Rolling Stone milih Coldplay dadi golongan papat-artis paling apik saka taun 2000-an. Coldplay wis dijurung warna-warna sosial lan pulitik, kaya ta kampanye Oxfam's Make Trade Fair lan Amnesty International. Coldplay uga wis nindakaké proyèk amal kalebu Band Aid 20, Live 8, Sound Relief, Hope for Haiti Now: A Global Benefit for Earthquake Relief, One Love Manchester, The Secret Policeman's Ball, Sport Relief lan UK Teenage Cancer Trust.

Rujukan

Wacan candhaké 
 

Artikel Wiki Mrebawani II kalamangsa 1
Marshméllo (jeneng gaya marshméllo) ya iku sawijining prodhuser musik jogèd èlèktronik lan DJ. Panjenenganipun wiwitan moncèr ing papan internasional saka tembang remixing déning Jack Ü lan Zedd, lan banjur kolaborasi karo artis-artis kalebu Omar LinX, Ookay, Jauz uga Slushii. Ing januari 2017, tembang kang sesirahé "Alone" ana ing  Billboard Hot 100 Amérika.

Latar mburi

Sandhangan 
Marshméllo ngagem adat hélem kanggo tampil ing papan umum. Ciriné ora dingertèni. Wis kerep ana swara sing ngendika yèn Marshmello iku DJ Chris Comstock Amérika sing uga ditepang minangka Dotcom, kang gayané padha Marshmello. Skrillex uga diarani Marshméllo amarga "Chris" ing sawijining wawancara. Kajaba iku, loro-loroné diatur déning Moe Shalizi lan duwèni tato lan dina ulang taun sing padha.

Rujukan
The Little Hours nggih punika filem sandhiwara komedi saking Amérikah Sarékat ingkang dipundamel taun 2017. Filem punika dipunsutradarani lan dipunanggit skénarionipun déning Jeff Baena. Ingkang maragani filem punika antawisipun Alison Brie, Dave Franco, Kate Micucci, Aubrey Plaza, John C. Reilly, lan Molly Shannon. The Little Hours dipungiyaraken kaping pisan wonten ing pahargyan Sundance Film Festival wulan Januari 2017.

Ingkang maragani 
 Alison Brie-Alessandra
 Dave Franco-Massetto
 Kate Micucci-Genevra
 Aubrey Plaza-Fernanda
 John C. Reilly-Father Tommasso
 Molly Shannon
 Fred Armisen
 Jon Gabrus
 Jemima Kirke
 Nick Offerman
 Adam Pally
 Paul Reiser
 Lauren Weedman
 Paul Weitz

Latar wingking 
Ing wulan April 2016 dipunwartosaken bilih Jeff Baena badhé nyerat lan ngarahaken setunggalipun filem ingkang dipunparagani Alison Brie, Dave Franco, Kate Micucci, Aubrey Plaza, John C. Reilly, Molly Shannon, Fred Armisen, Jon Gabrus, Jemima Kirke, Nick Offerman, Adam Pally, Paul Reiser, Lauren Weedman, lan Paul Weitz. Ugi dipunpratélaken bilih Liz Destro saking Destro Films badhé dados juru damel filem punika, sesarengan kaliyan StarStream Media, Bow saking Arrow Entertainment ingkang ngayahi dados palaksana juru damel, sesarengan Productivity Media, ugi Exhibit Entertainment lan Foton Pictures. Wondéné Dan Romer didhapuk dados juru musik pangiring filem punika.

Rujukan

Pranala njawi 
 

Film Amérikah Sarékat
Filem drama
Artikel Wiki Mrebawani II kalamangsa 1
Step Sisters nggih punika filem sandhiwara saking Amérikah Sarékat ingkang dipundamel taun 2017. Filem punika dipunsutradarani Charles Stone III, dhedhasar skénario anggitanipun Chuck Hayward. Juru paraga ingkang  maragani filem punika Megalyn Echikunwoke. Step Sisters dipunbabar ing surya 31 Maret 2017, déning Broad Green Pictures.

Lampahan 
Jamilah punika setunggalipun siswa ingkang saestu kebak kekajengan. Piyambakipun punika dados katua pakempalan mahasiswa saking kalangan kulit cemeng, ingkang mandhégani pakempalan beksan (jogèd) ingkang saestu misuwur ing pawiyatan, lan sampun damel rancangan baadhé sekolah wonten Harvard Law School. Nanging sasampunipun namanipun ing pawiyatan dipuncidrani déning band mahasiswi kalangan kulit pethak, Jamilah kapeksa mbiyantu ngrampungi prakawis-prakawis ingkang dumados. Piyambakipun mboten namung gadhah jejibahan mucal beksan, nanging ugi mbiyantu ngupados saget menangi adon-adon kanggé para mahasiswi ingkang tumut beksan.

Ingkang maragani 
 Megalyn Echikunwoke-Jamilah
 Eden Sher-Beth
 Gage Golightly-Libby
 Marque Richardson-Kevin
 Naturi Naughton-Aisha
 Matt McGorry-Dane

Rujukan

Pranala njawi 
 
 

Film Amérikah Sarékat
Filem drama
Artikel Wiki Mrebawani II kalamangsa 1
Pelikan soklat (Pelecanus occidentalis) iku pelikan cilik sing tinemu ing Buwana Amérika. Kéwan iki salah sijiné manuk sing mratah ing laladan pasisir Amérika Sarékat iring kidul lan kulon. Jinisé kapétung sing cilik dhéwé saka wolung spésies pelikan sing ana. Kéwan iki salah siji saka telung spésies pelikan sing tinemu ing Amérika uga salah siji saka rong spésies sing olèhé golèk pangan kanthi cara nyilem.

Kéwan iki éwoning piscivorah lan mligi mangan iwak, masiya kala-kala uga mangan amfibi lan krustaséah. Pelikan soklat nusuh barengan sakoloni ing laladan sing mencil kaya ta ing pulo, ing wit satengahing pagisikan, ing wit gedhé dhéwé ing kekayon, utawa ing alas bakao. Pelikan wadon lumrahé ngendhog cacah telu. Endhogé wernané putih gamping. Piyiké mung siji sing digedhèkaké saben tauné. Mangsa pangremé suwéwé 28 nganti 30 dina, lan mangsa ajaré mabur watara 63 dina.

Rujukan
Cuwut iku anggota saka famili Sciuridae, famili sing kalebu ing rodents ukuran cilik utawa sedheng. Famili cuwut kalebu cuwut wit, cuwut lemah, chipmunk, marmut (kalebu woodchucks), cuwut mabur, lan asu ara-ara ing antarané rodent liyané. Cuwut  iku asalé saka Amérika, Éurasia, lan Afrika, lan ditepangaké menyang Australia. Ing wiwitan, cuwut dingertèni ing jaman Eocene lan sing cedhak sesambungané karo berang-berang gunung lan dormouse tinimbang sato rodent liyané.

Cathetan